ઉલ્લેખનીય છે કે આ પહેલા પણ પટેલ નેતા મુખ્યમંત્રી બને અને આનંદીબેન ફરી મુખ્યમંત્રી બને તેવી ચર્ચાએ પણ જોર પકડ્યું હતું. તો બીજી તરફ અમિત શાહ ચૂંટણી પહેલા જ વિજય રૂપાણીને મુખ્યમંત્રી પદના ઉમેદવાર તરીકે જાહેર કરી ચૂક્યા છે. એટલું જ નહીં હાલ ચૂંટણી પ્રચારના તમામ કાર્યક્રમોમાં રૂપાણીની ભાજપનું નેતૃત્વ કરી રહ્યા છે. ત્યારે આ તમામની વચ્ચે આનંદીબેનનું નામ આવતા ગુજરાતનું રાજકારણ ગરમાયું છે. વધુમાં આ પહેલા પણ આનંદીબેનનું નિમણૂક રાજ્યપાલ તરીકે થાય તેવી માંગણી ઊઠી હતી. પણ આનંદીબેન 75 વર્ષની વય મર્યાદાનું બહાનું નીકાળી તમામ મહત્વના પદોથી દૂર રહેવાની વાત કરી હતી. અને આ માટે જ કરીને તેમણે ગુજરાતના મુખ્યમંત્રીનું પદ પણ આ પહેલા છોડ્યું હતું. ત્યારે સ્વામીની વાત ભાજપ માને છે કે આંખ આડે કાન કરે છે તે હવે જોવું જ રહ્યું.